Games People Play (The Alan Parsons Projectin kappale)

Games People Play on englantilaisen rockyhtye The Alan Parsons Projectin single vuodelta 1980. Syntikkapopia ja progressiivisen rockin elementtejä yhdistelevä kappale oli yhtyeen siihen mennessä suurin hitti.

”Games People Play” julkaistiin myös yhtyeen uhkapelaamisesta kertoneella albumilla The Turn of a Friendly Card. Kappaleen kirjoittivat yhtyeen keulahahmot Alan Parsons ja Eric Woolfson, ja sen lauloi Lenny Zakatek, joka aiemmin oli esittänyt myös yhtyeen läpimurtosinglen ”I Wouldn’t Want to Be Like You”.

 Taustaa 
Woolfsonin vaimo luki kappaleen säveltämisen aikoihin Eric Bernen kirjaa Games People Play (), mitä Woolfson piti uhkapeliaiheiselle albumille sopivana nimenä. Monen The Alan Parsons Projectin kappaleen tavoin ”Games People Playn” äänityksissä ei käytetty metronomia, vaan rytmin pohjaksi otettiin syntetisaattoriarpeggio. Tässä tapauksessa arpeggio myös jätettiin lopulliseen kappaleeseen.

Kappale on yhdistelmä tarttuvaa syntetisaattorivetoista poppia ja kevyitä progerock-vaikutteita. Sanoitus kertoo kotoa lähtevistä lapsista ja vanhempien yksinäisyyden ja tyhjyyden tunteesta (ns. ”tyhjän pesän syndrooma”).

”Games People Playstä” tehtiin myös musiikkivideo.What videos were made and can I buy them? Alan Parsons: Frequently Asked Questions. Viitattu 2.9.2020. Videolla yhtye soittaa kappaleen playbackina studiolla.The Alan Parsons Project - Games People Play (Official Video). RCA Records, 1980. Viitattu 2.9.2020.

 Vastaanotto 

”Games People Play” nousi Billboard Hot 100 -listalla sijalle 16, mikä oli yhtyeen siihen mennessä paras sijoitus.The Hot 100: Week of March 14, 1981. Billboard. Viitattu 2.9.2020. Cash Boxin listalla se oli parhaimmillaan sijalla 18.Cash Box Top 100 Singles: Week ending March 14, 1981.  Cash Box. Viitattu 2.9.2020. Billboardin mukaan ”Games People Play” oli Yhdysvalloissa 66. suosituin single vuonna 1981.Number One Awards – Billboard’s 1981 Year-End Charts : Pop Singles. Billboard, 93. vuosikerta, numero 51, 26.12.1981. Viitattu 2.9.2020.

AllMusic-sivuston Mike DeGagnen mukaan kappale on samoihin aikoihin singlenä julkaistun ”Timen” ohella The Alan Parsons Projectin koko tuotannon paras kappale. Myös Billboardissa tuoreeltaan julkaistu arvio kehui kappaletta yhdeksi albumin parhaista.THE ALAN PARSONS PROJECT--The Turn of a Friendly Card. Billboard, 8.11.1980. Viitattu 29.8.2020. Classic Rock Review -sivustolla Ric Albano kiittelee kappaleen ”filosofisia sanoituksia”, ”progerock-tehosteita” sekä ”cooleja arppeggioita”.

 Populaarikulttuurissa 

”Games People Play” on mukana vuonna 2006 julkaistun Grand Theft Auto: Vice City Stories -videopelin ääniraidalla. Kappale soi fiktiivisellä Flash FM -radiokanavalla.The Music of GTA: Vice City Stories. IGN, 17.5.2012. Viitattu 2.9.2020.

 Kokoonpano 

 Yhtyeen jäsenet 

 Alan Parsons – tuottaja, äänittäjä, säveltäjä
 Eric Woolfson – koskettimet, säveltäjä, sanoittaja, vastaava tuottaja

 Sessiomuusikot 

 Ian Bairnson – kitara
 Stuart Elliott – rummut
 David Paton – basso
 Lenny Zakatek – laulu

 Lähteet 

Luokka:The Alan Parsons Projectin kappaleet
Luokka:Vuoden 1980 kappaleet